உறைபனிச் சிதைவு

உறைபனிச் சிதைவு (frost weathering) மலைப்பகுதிகளிலும் குளிர்ப் பிரதேசங்களிலும் ஏற்படுகிறது. சில நேரங்களில் விரிசல்கள் உள்ள பாறைகளில் மழைப்பொழிவின் காரணமாக நீர் நிரம்புகிறது. அந்த நீர் இரவு நேரங்களில் நிலவும் குளிர்ந்த வெப்பத்தின் காரணமாக உறைந்து, பனிக்கட்டியாக மாறும். மேலும் பகல் நேரங்களில் உருகும். பனிக்கட்டியானது ஒரு திடப் பொருளாக இருப்பதால் பாறைகளின் உடைபட்ட பகுதிகளில் அது அதிக அழுத்தத்தை உருவாக்கும். ஆதலால் பாறையின் விரிசல்கள் மேலும் அதிகரிக்கும். உறைதல் மற்றும் உருகுதல் செயல்முறையானது தொடர்ந்து நடைபெறுவதால் பாறைகள் சிறு பகுதிகளாக உடைக்கப்படுகின்றன. இவ்வகைச் சிதைவு உறைப்பனிச் சிதைவு எனப்படுகிறது. இந்நிகழ்வு காலங்காலமாக சிறுகச் சிறுக நடைபெற்று வருகிறது. உறைபனிச் சிதைவு உயரமான, குளிர்ந்த, அல்லது துருவ காலநிலைப் பிரதேசங்களில் காணப்படுகிறது.

 பனி பிரித்தல் 
நீரின் நுண்புழை இயக்கத்தின் காரணமாக நீர் மண்ணுக்குள் நுழைந்து பனி வில்லைகளாக வளர்கின்றன. மண்துகள்கள் இதனால் விரிடைகின்றன. இதே போன்று நீர்த் துகள்கள் கல்லுக்குள் நுழைந்து பனிப் படிகம் உருவாகிறது. இது அருகிலுள்ள நீர்த் துகள்களையும் ஈர்க்கிறது. இந்த விரிவாக்கத்தினால் ஏற்படும் அழுத்தம் பாறைகளை பலவீனப்படுத்தி விரிசலை உண்டாக்குகிறது. இந்த செயல் மீண்டும் மீண்டும் நடைபெறும்போது பாறை உடைகிறது.

இதே போன்ற செயல்முறைகளால் பல்வேறு நடைபாதைக் குழிகள் மற்றும் அரிப்பு ஏற்படுகின்றன.

 கொள்ளளவு விரிவாக்கம் 
நீர் உறையும்போது அதன் பருமன் 9 சதவிகிதம் அதிகமாகும்.-22 °C வெப்பநிலையில் பனிக்கட்டி 207MPa அழுத்தத்தை உருவாக்கும். இது எந்த ஒரு பாறையையும் உடைக்கும் வலிமை கொண்டது.

 மேலும் காண்க 
 வானிலையாலழிதல்
 நீர்

 மேற்கோள்கள் 

பகுப்பு:வானிலையாலழிதல்
பகுப்பு:பனி